**Seturskúli 30. apríl til 2. mai**

Í døgunum 30. apríl til 2. mai fara vit á setursskúla í Hvalba.

Vit fara suður við Smyrli 30. apríl kl 13.00.

Vit fara við Smyrli heim aftur hósdagin 2. mai kl 17.30 og eru aftur í Havn uml. kl 19.30.

Skúlin rindar fyri ferðina og gisting, men vit fara at biðja tykkum um at hava 200 kr. við í skúla fríggjadagin – til mat oa.

Tað hevði verið gott, um foreldur kundu bakað bollar ella skuffukøkur. Vinarliga sigið foreldrabólkinum frá um tit kunnu baka.

Í Hvalba eru góðar umstøður at vera úti, tískil er umráðandi, at øll hava hóskandi klæðir og skógvar við. Vit fara inn í kolanámini, og til hendan túrin mugu næmingarnir hava eyka skógvar ella stivlar við, tí tað er grómut inni í kolanáminum.

Annað at taka við:

- Fótbóltsútgerð (tey, ið skulu spæla dyst)

- Seingjarklæði og dýnu ella soviposa

- Lak

- Fótbólt

- Kortspøl

- Lummapening

- Handklæði

- Svimjiklæðir

Vit hava avgjørt, at tað er loyvt at hava fartelefon við, men vit lærarir avgerða, nær næmingarnir sleppa at nýta telefonirnar.

Tað er ikki loyvt at keypa ella hava orkudrykkir á setursskúlanum.

Vit gleða okkum til at vera saman við tykkum hesar dagar ☺

Blíðar heilsanir

Brynhild, Bogi og Drós